Etɛ Biblu Ka Ðɔ?
Etɛ ka Nyí Axɔsuɖuto Mawu Tɔn?
MƐÐÉ LƐ ÐI NǓ ÐƆ é nɔte nú acɛkpikpa Mawu tɔn ɖò ayi mɛ ɖokpo ɖokpo tɔn mɛ; mɛ ɖevo lɛ lin ɖɔ gǎn ɖěɖee gbɛtɔ́ lɛ dó bo na hɛn fífá kpo bǔninɔ kpo wá gbɛ̀ ɔ mɛ é wɛ. Etɛ midɛɛ ka lin?
NǓ E BIBLU ÐƆ É
“Mawu [jixwé] tɔn na ɖè axɔsuɖuto e mɛɖé ma sixu gbà ǎ é ɖokpo tɔ́n. . . . Axɔsuɖuto enɛ ɔ na gbà axɔsuɖuto [gbɛtɔ́ tɔn] e ko ɖò ayǐ lɛ bǐ, bo na hu acɛ nú ye, bɔ ye sɔ́ na tíìn nyǐ ǎ.” (Daniyɛli 2:44) Acɛkpikpa jɔ acɛkpikpa ɖé wɛ nú Axɔsuɖuto Mawu Tɔn.
NǓ ÐEVO E BIBLU KPLƆ́N MǏ LƐ É
Axɔsuɖuto Mawu Tɔn ɔ nɔ kpacɛ sín jixwé. —Matie 10:7; Luki 10:9.
Mawu na zán Axɔsuɖuto ɔ bo na bló bɔ jlǒ tɔn na nyí wiwa ɖò jixwé kpo ayikúngban jí kpo.—Matie 6:10.
Hwetɛnu Axɔsuɖuto Mawu Tɔn ka na wá?
ETƐ KA NYÍ XÓSIN TOWE?
Mɛɖé tuùn ǎ
Malin-malin mɛ
É na wá kpɔ́n ǎ
NǓ E BIBLU ÐƆ É
“È na jla axɔsuɖuɖu Mawu tɔn sín wɛnɖagbe gbɔn gbɛ̀ ɔ bǐ mɛ, bonu é na nyí kúnnuɖiɖe nú gbɛtɔ́ lɛ bǐ. Enɛ ɔ gudo ɔ, gbɛ̀ ɔ na vɔ.” (Matie 24:14) Enyi è ko jla wɛnɖagbe ɔ mlɛ́mlɛ́ ɔ, Axɔsuɖuto ɔ na wá bo na sú kún dó nú gbɛ̀ nyanya dìn tɔn ɔ.
NǓ ÐEVO E BIBLU KPLƆ́N MǏ LƐ É
Mɛɖebǔ ɖò ayikúngban jí bo tuùn hwenu e Axɔsuɖuto Mawu Tɔn na wá dó pɛ́ɛ́ é ǎ. —Matie 24:36.
Nǔɖɔɖ’ayǐ Biblu tɔn lɛ xlɛ́ ɖɔ Axɔsuɖuto ɔ na wá ɖò malin-malin mɛ.—Matie 24:3, 7, 12.